CELEX: 32008R0167
Language: lt
Date: 2008-02-22 00:00:00
Title: 2008 m. vasario 22 d. Komisijos reglamentas (EB) Nr. 167/2008 dėl naujo leidimo dešimt metų naudoti kokcidiostatą kaip gyvūnų pašarų priedą (Tekstas svarbus EEE)

23.2.2008   
            
            
               LT
            
            
               Europos Sąjungos oficialusis leidinys
            
            
               L 50/14
            
         
      KOMISIJOS REGLAMENTAS (EB) Nr. 167/2008
   2008 m. vasario 22 d.
   dėl naujo leidimo dešimt metų naudoti kokcidiostatą kaip gyvūnų pašarų priedą
   (Tekstas svarbus EEE)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1970 m. lapkričio 23 d. Tarybos direktyvą 70/524/EEB dėl pašarų priedų (1), ypač į jos 3 ir 9 straipsnius,
   atsižvelgdama į 2003 m. rugsėjo 22 d. Europos Parlamento ir Tarybos Reglamentą (EB) Nr. 1831/2003 dėl priedų, skirtų naudoti gyvūnų mityboje (2), ypač į jo 25 straipsnį,
   kadangi:
   
               (1)
            
            
               Reglamente (EB) Nr. 1831/2003 nustatyta, kad norint naudoti priedus gyvūnų mitybai, reikalingas leidimas.
            
         
               (2)
            
            
               Reglamento (EB) Nr. 1831/2003 25 straipsnyje nustatytos pereinamojo laikotarpio priemonės, taikomos leidimų naudoti pašarų priedus paraiškoms, pateiktoms pagal Direktyvos 70/524 nuostatas iki Reglamento (EB) Nr. 1831/2003 taikymo pradžios.
            
         
               (3)
            
            
               Paraiškos dėl leidimų naudoti šio reglamento prieduose nurodytus priedus pateiktos iki Reglamento (EB) Nr. 1831/2003 taikymo pradžios.
            
         
               (4)
            
            
               Pirminės pastabos dėl šios paraiškos, kaip nurodyta Direktyvos 70/524/EEB 4 straipsnio 4 dalyje, Komisijai perduotos iki Reglamento (EB) Nr. 1831/2003 taikymo pradžios. Todėl ši paraiška ir toliau turi būti nagrinėjama pagal Direktyvos 70/524/EEB 4 straipsnį.
            
         
               (5)
            
            
               Už Kokcisan 120G išleidimą į apyvartą atsakingas asmuo, remdamasis minėtos direktyvos 4 straipsniu, pateikė paraišką leisti dešimt metų šį preparatą kaip kokcidiostatą naudoti mėsiniams viščiukams. Europos maisto saugos tarnyba (EFSA) pateikė nuomonę dėl saugaus šio preparato naudojimo žmonėms, gyvūnams ir aplinkai, laikantis šio reglamento priede išdėstytų sąlygų. Vertinimo rezultatai rodo, kad Direktyvos 70/524/EEB 3a straipsnyje nustatytos sąlygos tokiam leidimui gauti yra įvykdytos. Todėl šį preparatą, kaip nurodyta priede, turėtų būti leista naudoti dešimt metų.
            
         
               (6)
            
            
               Paraiškos vertinimo rezultatai rodo, kad darbuotojams apsaugoti nuo priede aprašomo pašarų priedo poveikio reikės laikytis tam tikros tvarkos. Tokia apsauga turėtų būti užtikrinama taikant 1989 m. birželio 12 d. Tarybos direktyvą 89/391/EEB dėl priemonių darbuotojų saugai ir sveikatos apsaugai darbe gerinti nustatymo (3).
            
         
               (7)
            
            
               Šiame reglamente nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Priede nurodomą preparatą, priklausantį kokcidiostatų ir kitų vaistinių medžiagų grupei, leidžiama dešimt metų naudoti kaip priedą gyvūnų mityboje priede nurodytomis sąlygomis.
   2 straipsnis
   Šis reglamentas įsigalioja trečią dieną nuo jo paskelbimo Europos Sąjungos oficialiajame leidinyje.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje, 2008 m. vasario 22 d.
      
         
            Komisijos vardu
         
         Markos KYPRIANOU
         
         
            Komisijos narys
         
      
   
   
      (1)  OL L 270, 1970 12 14, p. 1. Direktyva su paskutiniais pakeitimais, padarytais Komisijos reglamentu (EB) Nr. 1800/2004 (OL L 317, 2004 10 16, p. 37).
   
      (2)  OL L 268, 2003 10 18, p. 29. Reglamentas su pakeitimais, padarytais Komisijos reglamentu (EB) Nr. 378/2005 (OL L 59, 2005 3 5, p. 8).
   
      (3)  OL L 183, 1989 6 29, p. 1. Direktyva su paskutiniais pakeitimais, padarytais Europos Parlamento ir Tarybos direktyva 2007/30/EB (OL L 165, 2007 6 27, p. 21).
   
      PRIEDAS
      
                  Priedo registracijos numeris
               
               
                  Asmens, atsakingo už priedo išleidimą į apyvartą, pavardė ir registracijos numeris
               
               
                  Priedas
                  (Prekinis pavadinimas)
               
               
                  Sudėtis, cheminė formulė, aprašymas
               
               
                  Gyvūno rūšis arba kategorija
               
               
                  Didžiausias amžius
               
               
                  Mažiausias kiekis
               
               
                  Didžiausias kiekis
               
               
                  Kitos nuostatos
               
               
                  Leidimo galiojimo terminas
               
               
                  Didžiausias likučių kiekis (DLK) tam tikruose gyvūninės kilmės maisto produktuose
               
            
                  Veikliosios medžiagos kiekis mg viename visaverčio pašaro kg
               
            
                  Kokcidiostatai ir kitos vaistinės medžiagos
               
            
                  E 766
               
               
                  KRKA, d.d
                  Novo mesto, Slovėnija
               
               
                  Natrio salinomicinas
                  (Kokcisan 120G)
               
               
                  
                               
                           
                           
                              
                                 Priedo sudėtis:
                              
                              
                                           
                                       
                                       
                                          Natrio salinomicinas: 120 g/kg
                                       
                                    
                                           
                                       
                                       
                                          Kalcio karbonatas: iki 1 000 g/kg
                                       
                                    
                                           
                                       
                                       
                                          Sacharozė: 80–100 g/kg
                                       
                                    
                                           
                                       
                                       
                                          Kukurūzų krakmolas: 20 g/kg
                                       
                                    
                        
                               
                           
                           
                              
                                 Veiklioji medžiaga:
                              
                              
                                           
                                       
                                       
                                          natrio salinomicinas
                                       
                                    
                                           
                                       
                                       
                                          C42H69O11Na,
                                       
                                    
                                           
                                       
                                       
                                          CAS numeris: 55721-31-8,
                                       
                                    
                                           
                                       
                                       
                                          natrio druska iš polieterinės monokarboksilinės rūgšties, gauta fermentuojant Streptomyces albus (CBS 101071)
                                       
                                    
                        
                               
                           
                           
                              Priemaišos:
                              
                                           
                                       
                                       
                                          < 42 mg elaiofilino kilograme natrio salinomicino,
                                       
                                    
                                           
                                       
                                       
                                          < 40 g 17-epi-20-dezoksisalinomicino kilograme natrio salinomicino
                                       
                                    
                        
               
                  Mėsiniai viščiukai
               
               
                  —
               
               
                  60
               
               
                  70
               
               
                  Draudžiama naudoti mažiausiai tris paras prieš skerdimą.
                  Kombinuotųjų pašarų naudojimo instrukcijose nurodyti:
                  
                               
                           
                           
                              „Pavojingas arklinių šeimos gyvūnams ir kalakutams“.
                           
                        
                               
                           
                           
                              „Šio pašaro sudėtyje yra jonoforo: naudojant su kitomis vaistinėmis medžiagomis (pvz., tiamulinu) gali turėti kontraindikacijų“.
                           
                        
               
                  2018 m. vasario 26 d.
               
               
                  5 μg natrio salinomicino bet kokių minkštųjų audinių kilograme